மை உறு மலைகளோடும் மறி கடல் வந்து வீழ்ந்த, வெய்ய வாய் மகரம் பற்ற வெருவின விளிப்ப, - மேல்நாள், பொய்கையின் இடங்கர் கவ்வ, 'புராதனா! போற்றி' என்று கை எடுத்து அழைத்த யானை போன்றன - களி நல் யானை.	16 அசும்பு பாய் தேனும், பூவும், ஆரமும், அகிலும், மற்றும், விசும்பு எலாம் உலவும் தெய்வ வேரியின் மிடைந்து விம்ம, தசும்பினில் வாசம் ஊட்டிச் சார்த்திய தண்ணீர் என்ன, பசும் புலால் நாறும் வேலை பரிமளம் கமழ்ந்தது அன்றே.	17